**Noslēdzies projekts „Aktīvi un radoši”. (Nr. 2019-1-LV01-KA104-060133)**

Erasmus Plus KA 1 projektu "Aktīvi un radoši" realizēja Kultūras un izglītības studija Talantu pilsēta sadarbībā ar apmācību organizatoriem no Igaunijas, Horvātijas un Bulgārijas (Īrijā). Apmācībās piedalījās biedrības pieaugušo izglītotāji, treneri un pasniedzēji, kuri plānoto 4 mobilitāšu ietvaros apguva jaunas kompetences, zināšanas un iemaņas pieaugušo izglītības jomā.

Projekta mērķis un uzdevumi - veicināt radošumu un aktīvu darbošanos, motivēt trenerus, paaugstināt dalībnieku kompetences, uzlabot svešvalodu zināšanas, gūt starptautisku pieredzi un sekmēt starpdisciplināro pieeju, lai celtu pieaugušo izglītības prestižu Latvijā.

Projektā piedalījās 4 mobilitāšu dalībnieki, apmeklējot kursus Dublinā, Īrijā (R.Liepiņa) , Tallinā, Igaunijā (D.Jansone, L.Bērziņa) un Splitā, Horvātijā (R.Liepiņa).

Pandēmijas ietekmes rezultātā projekts tika pagarināts uz 24 mēnešiem un mainīta viena mobilitātes norises vieta, bet kopumā projektu realizējām veiksmīgi un plānotie mērķi tika sasniegti. COVID - 19 ietekmē sākotnēji plānotā mobilitāte Portugālē tika pārcelta uz mobilitāti Horvātijā, kā arī tika mainīts dalībnieks.

Projektā tika veiktas 4 mobilitātes, apmeklējot strukturētus mācību kursus. Rezultātā biedrība ieguvusi motivētus, radoši un inovatīvi darboties gribošus un varošus pasniedzējus, kā arī dalībnieku zināšanas tiks izmantotas, īstenojot organizācijas attīstības plānu un ieviešot tajā Eiropas attīstības dimensiju. Projektā plānotie rezultāti tika sasniegti.

Biedrības kompetences pamatjomās - izglītībā un kultūrā, tika papildinātas ar zināšanām par multisensoro izglītību un motivāciju, vizuālo identifikāciju un CLIL caurviju metodiku pieaugušo izglītībā.

Savā gūtajā pieredzē dalībnieki dalījās ar kolēģiem metodiskajās sēdēs, un visiem interesentiem, izmantojot masu medijus un sociālās platformas - Draugiem.lv, Facebook, Twitter, kā arī biedrības mājas lapā: www.talantupilseta.lv

Neskatoties uz COVID-19 pandēmijas ietekmi, joprojām esam aktīvi un radoši savā darbībā.

Rita Liepiņa, projekta koordinatore